Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 568

d) a vészhelyzetek és biztonsági ügyek rádiótávközlési szempontjai. PP-98 3) E tanulmányok általában nem foglalkozhatnak gazdasági kérdésekkel, műszaki vagy üzemeltetési alternatívák összehasonlítása során azonban figyelembe vehetik a gazdasági tényezőket. A rádiótávközlési tanulmányi csoportok elvégezhetik a rádiótávközlési világértekezletek és regionális értekezletek által megtárgyalandó műszaki, üzemeltetési és eljárási kérdések előkészítő tanulmányozását, ezekről jelentéseket dolgozhatnak ki a rádiótávközlési közgyűlés által e vonatkozásban elfogadott munkaprogramnak vagy a Tanács utasításainak megfelelően. Mindegyik tanulmánycsoport jelentést készít a rádiótávközlési közgyűlés számára, amely a fenti 149. pontban foglalt konzultációs eljárásnak megfelelően bemutatja a munka előrehaladását, az elfogadott ajánlásokat és a Tanács általi megtárgyalás céljából kidolgozott új vagy felülvizsgált ajánlások tervezetét. Figyelembe véve az Alapokmány 79. pontját, a jelen Egyezmény fenti 151-154. pontjában és 193. pontjában a Távközlésszabványosítási Szektor vonatkozásában felsorolt feladatokat a Rádiótávközlési Szektor folyamatos felülvizsgálat alatt tartja, a Távközlésszabványosítási Szektorral együtt, hogy közös megállapodást érjenek el a tanulmányozás tárgyát képező kérdések elosztásának megváltoztatásáról. A két Szektor szorosan együttműködik, és eljárásokat fogad el annak érdekében, hogy a felülvizsgálatot időben és hatékonyan folytassa le és jusson róluk megegyezésre. Ha nem sikerül megállapodást elérni, a Tanács a kérdést a Meghatalmazottak Értekezlete elé terjesztheti döntés céljából. Tanulmányaik végzése során a rádiótávközlési tanulmányi csoportok kellő figyelmet szentelnek a fejlődő országok távközlésének létesítésével, fejlesztésével és javításával közvetlenül összefüggő kérdések tanulmányozásának és ajánlások megfogalmazásának, regionális és nemzetközi szinten egyaránt. Munkájukat úgy végzik, hogy kellő figyelmet szenteljenek a rádiótávközléssel foglalkozó nemzeti, regionális és más nemzetközi szervezetek munkájának, és együttműködjenek velük, szem előtt tartva azt az igényt, hogy az Egyesület megőrizze kiemelt szerepét a távközlés területén. A Rádiótávközlési Szektorban folyó tevékenységek áttekintésének megkönnyítése céljából intézkedéseket kell hozni a rádiótávközléssel foglalkozó más szervezetekkel, a Távközlésszabványosítási Szektorral és a Távközlésfejlesztési Szektorral az együttműködés és koordináció elősegítésére. Ezen intézkedésekkel kapcsolatban a konkrét feladatokat, a részvételi feltételeket és eljárási szabályokat a rádiótávközlési közgyűlés határozza meg. 11A Cikk PP-98 Rádiótávközlési tanácsadó csoport 160A PP-98 PP-02 A rádiótávközlési tanácsadó csoport nyitva áll a Tagállamok igazgatásainak képviselői, a Szektortagok képviselői, valamint a tanulmányi csoportok és más csoportok elnökei előtt, és az igazgatón keresztül jár el. 160B PP-98 A rádiótávközlési tanácsadó csoport: 160C PP-98 PP-02 1) áttekinti a rádiótávközlési közgyűlésekre, tanulmányi csoportokra és más csoportokra, valamint a rádiótávközlési értekezletek és az Egyesület valamely értekezlete által, valamint rádiótávközlési közgyűlés vagy a Tanács által utasításba adott konkrét kérdésekre vonatkozó prioritásokat, programokat, műveleteket, pénzügyi kérdéseket és stratégiákat; 160CA PP-02 1 bis) áttekinti a megelőző időszak operatív tervének megvalósulását, hogy meghatározza azon területeket, amelyeken az Iroda nem érte el vagy nem tudta elérni az illető tervben rögzített célkitűzéseket, és tanácsot ad az igazgatónak a szükséges korrekciós intézkedésekről; 160D PP-98 2) áttekinti a jelen Egyezmény 132. pontja alapján kialakított munkaprogram megvalósításában elért előrehaladást; 160E PP-98 3) irányvonalakat ad a tanulmányi csoportok munkájához; 160F PP-98 4) intézkedéseket javasol egyebek között más szabványosító testületekkel, a Távközlésszabványosítási Szektorral, a Távközlésfejlesztési Szektorral és a Főtitkársággal való együttműködés és koordináció ápolására; 160G PP-98 5) elfogadja saját - a rádiótávközlési közgyűlés által elfogadott eljárással összeegyeztethető - munkaeljárását; 160H PP-98 6) jelentést készít a Rádiótávközlési Iroda igazgatója részére, amelyben ismerteti a fenti pontokkal kapcsolatos intézkedéseket; 160I PP-02 7) jelentést készít a rádiótávközlési közgyűlés részére a jelen Egyezmény 137A pontja szerint rábízott ügyekről és felterjeszti azt az igazgatóhoz a közgyűlés részére történő benyújtás céljából.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes